Kaduille halutaan vielä yksi kansalaispartio – Poliitikko tahtoo nyt nuorten vanhemmatkin mukaan

Vantaalainen poliitikko Markku Naumanen kutsuu vanhempia, isovanhempia ja jo nyt toimivia katupartioita mukaan koulujen päättymispäiväksi vahtimaan katuturvallisuutta. Kuvakaappaus Facebookista

Jari Pietiläinen

Vantaalaisten huoli kaduilla kulkevien nuorten turvallisuudesta ei hellitä. Uusin ehdotus katupertioiden perustamisesta tulee Markku Naumaselta, joka toimii muun muassa Vantaan Perussuomalaisten hallituksessa.

Naumanen haastaa Facebookissa kaikki suomalaiset mukaan katupartioihin Hän pyytää "isät, äidit, mummot, vaarit, katupartiot, naapurit, kaikki mukaan turvaamaan nuorisomme onnellista koulujen loppumispäivää".

– Kyse on siitä, että hyvin monet vanhemmat ovat hyvin huolissaan omien nuortensa turvallisuudesta.Minulla itselläni on 13-vuotias tytär ja kun muistaa, että ahdistelutapaukset tuolla kaupunkilla ovat lisääntyneet, ei se hyvältä tunnu, Naumanen pohtii.

Hänen mukaansavälittäminen nuorten turvallisuudesta kuuluu ensisijaisesti vanhemmille, mutta jokaisen nuoren kohdalla ei ole näin onnellisesti.

– Kaikilla nuorilla ei ole vanhempia, jotka huolehtisivat siitä, missä nuori liikkuu, Naumanen muistuttaa.

Naumanen pohtii partioille sopivaa nimeä.

– Katupartioiden nimi on jo julkisuudessa mustamaalattu, joten kansalaispartio voisi olla hyvä nimi.

Virkavallan nykyistä suhtautumista katuturvallisuuteen Naumanen pitää hämmentävänä.

– Onhan se aika erikoista, jos poliisin suulla sanotaan, että katupartiointia ei tarvita lainkaan.

– Siitä olen virkavallan kanssa samaa mieltä, että järjestyksenpito kuuluu vain ja ainoastaan poliisille. Silti pakkokeinolaissa jokaiselle kansalaiselle annetaan oikeus kiinniottoon, jos rikos on tapahtumassa. Usein joihmisten läsnäolo on ennaltaehkäisevää – poliisien työtaakkaa partiotvarmasti pienentävät,Naumanen muistuttaa.

Odinin Sotureiden katupartiointi herätti viime talvenapääkaupunkiseudulla runsaasti keskustelua. HeistäNaumasella on oma näkemyksensä.

– Mediassa Odinin Sotureista on tehty pelottavia peikkoja, mutta heidän joukossaan on varmasti aivan pyyteettömästi toimivia suomalaisia.

– Vaikka lehdistössä on Odinin Sotureiden taustoista etsitty vaikka mitä rikollisuutta, olen kyllä sitä mieltä, että he ovat vain läpileikkaus tavallisista suomalaisista miehistä, joilla on huoli katujen turvallisuudesta, Naumanen kertoo.

Hän ei pidä huolestuttavana, jos uusiin kansalaispartioihin on vanhempien ja isovanhempien lisäksi liittymässä myös Odinin Sotureita.

– Näin tietenkin siinä tapauksessa, että toimitaan lakien puitteissa.